Информација за кандидате

о конкурсном поступку за извршилачко радно место

одржавање хигијене

Позивамо Вас да се пријавите на посао на којем ћете обављати послове одржавања чистоће у пословним, помоћним и другим просторијама.

Датум објављивања конкурса је: 16.11.2024. године

2. Последњи дан за достављање пријаве на конкурс је: 01.12.2024.године

3. На шта је посебно важно да обратите пажњу у тексту конкурса:

-Обратите пажњу на опис послова на радном месту како бисте проценили да ли Вам овај посао заиста одговара.

Проверите да ли испуњавате све услове који се траже за посао, нарочито у делу образовања и радног искуства, јер ако нешто не испуњавате, нећете моћи да учествујете на конкурсу. За овај посао морате да имате годину дана радног искуства и потребне компетенције.

4. Како подносите пријаву на конкурс:

Пријава се подноси само преко обрасца који се налази на сајту општине Нови Кнежевац. Можете га одштампати или електронски попунити и доставити. Ако конкуришете на више различитих радних места истовремено, проверите да ли сте преузели прави образац, јер сваки образац има попуњен уводни део у којем је назначено само једно радно место. Обавезна поља која су означена \* у обрасцу обавезно попуните, јер ако их не попуните нећете моћи да учествујете на овом конкурсу. Пријаву попуњавајте читко и прецизно, јер ако пријава није јасна или су неки подаци лоше уписани па нису јасни, нећемо прихватити Вашу пријаву.

5. Које доказе достављате уз пријаву на конкурс:

Уз пријаву обавезно достављате доказе о:

1) Стеченом образовању

2) годину дана радног искуства

3) држављанству Републике Србије

4) пунолетству

5) да Вам раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа

6) да нисте правноснажно осуђивани на безусловну казну затвора од најмање шест месеци.

7) својеручно потписана пријава са кратком биографијом и наводима о досадашњем радном искуству (име и презиме, датум и место рођења, адреса становања, контакт телефон, подаци о радном искуству и досадашњим пословима које је кандидат обављао, подаци о стручном усавршавању);

8) оригинал или оверена копија – уверења о држављанству Републике Србије,

9) извод из матичне књиге рођених,

10) диплома којом се доказује стручна спрема.

Копије могу бити оверене код надлежног општинског органа управе, суду или јавног бележника.

Ако не доставите ове доказе, нећете моћи да учествујете на конкурсу.

6. Када достављате остале доказе који се траже на овом конкурсу:

- Све доказе које Вам будемо тражили током конкурса, морате да доставите у року од 5 радних дана од дана када добијете обавештење. Ако их не доставите у том року, нећете више моћи да учествује на конкурсу.

7. Ако пријаву подносите електронским путем:

- на месту које је предвиђено за потпис унесите електронски потпис или наведите Ваше име и презиме и пошаљите пријаву електронски. Наш службеник ће Вам пре почетка тестирања

донети пријаву да је ручно потпишете.

8. Шта је шифра пријаве Шифра пријаве је скуп бројева и слова који ћемо доделити Вашој пријави?

О шифри ћете бити обавештени у року од три дана од дана када предате пријаву. Ако сте конкурисали на више радних места, добићете онолико шифри колико сте пријава послали.

Забележите, односно сачувајте вашу шифру јер ћете је уписивати на све тестове које будете радили у изборном поступку.

9. Очекивани датум отпочињања изборног поступка:02.12.2024.године.

10. Шта је провера општих функционалних компетенција (ОФК)?

На овом конкурсу ћемо путем тестова проверавати да ли познајете „организацију и рад

органа аутономне покрајине, односно локалне самоуправе у Републици Србији”, који ниво

„дигиталне писмености” имате и каква вам је „пословна комуникација”.

11. Како да се припремите за проверу ОФК

На сајту <https://www.noviknezevac.rs/> можете наћи базу питања за проверу ОФК. Из те базе ћете добити 20 питања на које треба да одговорите.

На сајту https://www.noviknezevac.rs/ можете наћи примере питања са одговорима за компетенције и припремити се за почетак изборног поступка. Ово су само примери

и нису идентични као они који ће бити дати на тестирању.

12. Шта је провера посебних функционалних компетенција? (ПФК)

На овом конкурсу ће се проверавати да ли имате конкретна знања и вештине за рад на месту за које конкуришете. То су посебне функционалне компетенције. Провера ће се вршити Вашим излагањем/ одговарањем на питања Комисије (усмена провера) или ћете радити есеј или писани задатак на тему коју одреди Конкурсна комисија. (писмена провера).

Провераваћемо да ли познајете потребна знања и вештине.

Како да се припремите за проверу ПФК?

Прописи које се очекује да примените провери ПФК.

Материјале за припрему можете пронаћи на сајту: <https://www.noviknezevac.rs/>. Током саме провере биће вам дозвољено да користити текстове са наведеног сајта, као и законе и подзаконска акта, с обзиром на то да нас интересује да ли знате да их примењујете, а не да ли сте их научили напамет.

13. Шта се проверава на завршном разговору?

Када проверимо Ваше ПФК, ако будете успешни и освојите минималан број бодова који Комисија одреди (о томе ће вас Комисија унапред обавестити), позваћемо вас на завршни разговор са Комисијом.

На завршном разговору ћемо проверавати ваше понашајне компетенције и мотивацију за рад на послу за који сте се пријавили.

14. Шта су понашајне компетенције?

У савременом пословном окружењу није битно само које послове радите већ и како их обављате.

Одговор на то питање дају понашајне компетенције. Оне представљају скуп ваших карактеристика – способности, особина, ставова, вештина, које утичу на то како ћете се понашати у радној ситуацији и колико ћете успешно обављате послове. На овом конкурсу процењиваћемо на који начин користите информације и како управљате информацијама док радите, како управљање задацима и да ли сте усмерени на остваривање резултата, да ли сте у раду оријентисани ка учењу и променама, на који начин изграђујете и одржавате

професионалне односе, да ли сте савесни, посвећени свом послу и имате интегритет. Све ово су понашајне компетенције.

Како се проверавају понашајне компетенције?

Понашајне компетенције провераваће се путем интервјуа са Комисијом / провераваће лице које обучено да их проверава.

Приликом интервјуа биће вам постављана питања у вези са вашим претходним професионалним искуством. Од вас ће се тражити да јасно опишите како сте се понашали у конкретним радним ситуацијама на радним местима на којима сте радили.

Лице које води интервју ће вам постављати различита питања, а у одговорима ће очекивати

да опишете ситуацију о којој сте питани, Ваше поступке, шта сте урадили, о чему сте тада

размишљали, како сте се осећали, каква је била реакција Ваших сарадника или претпостављених, какве су биле последице по Вас и организацију и др.

15. Како да се припремите Припрема за проверу понашајних компетенција не подразумева учење одређених прописа или неких других садржаја.

Потребно је да се пре доласка на проверу присетите ситуација из свог радног искуства када сте били у прилици да примените неке од тих компетенција (односно понашања) како бисте успешно обавили неки задатак, завршили посао или постигли циљ.

Размислите шта сте тада тачно радили, како сте поступили, како сте се осећали, какав је био исход таквог поступка у односу на вас и у односу на сараднике и организацију.

Потребно је да на интервју дођете одморни, концентрисани и припремљени да током сат

времена разговора прикажете себе, односно своје компетенције, најбоље што можете.

16. Како да се припремите за процену мотивације?

Мотивацију дефинишемо као нашу унутрашњу снагу да своје понашање усмеримо ка циљу којем тежимо. Тај „покретач у нама” је веома битан за успешно обављање неког посла, те ће на завршном разговору Комисија процењивати колико је изражена ваша мотивација за рад на радном месту за које сте се пријавили.

Такође, цениће и ваш однос према организацији.

Пристајање уз вредности односи се на усклађеностваших ставова са вредностима организације у којој желите да радите. Те вредности су: лојалност, професионалност, етичност и сл. За ову врсту разговора са Комисијом припремите се тако што ћете прикупити што више информација о органу и радном месту за које сте поднели пријаву (путем интернет странице, преко познаника, пријатеља…). Добро промислите о кључним детаљима из Ваше биографије, као и о разлозима због којих сте изабрали радно место за које сте се пријавили и припремите се да их адекватно представите.

17. Када можете да очекујете резултате изборног поступка?  
Након завршног разовора са кандидатима.

18. Како ћете бити обавештавани у вези са конкурсним поступком?

Сва потребна обавештења и позиве за учешће у изборном поступку добијаћете на контакте које сте навели у обрасцу пријаве. Проверавајте редовно своју електронску пошту, као и сајт органа који је огласио конкурс како бисте имали увид у ток поступка.

19. Шта да радите ако желите да уложите жалбу?

Ако сматрате да су се у изборном поступку десиле неправилности које су могле утицати на исход конкурсног поступка, имате право да затражите да извршите увид у конкурсну документацију, као и да уложите жалбу на:

- решење којим је одбачена ваша пријава;

- решење о пријему у радни однос изабраног

кандидата (ако сте били кандидат у изборном

поступку);

- решење о неуспеху јавног конкурса (ако сте

били кандидат у изборном поступку).

На сваком решењу ће писати коме и у ком року

можете да се жалите.

20. Коме се можете обратити за подршку у овом конкурсном поступку?

Ако нисте сигурни или имате неке недоумице или нејасноће у вези са овим конкурсом, можете се обратити Владимиру Ћирићу, на тел. 023082055 рок за у коме се можете обратити је петнаест дана и почиње да тече 16.11.2024.године.